León de Greiff

León DE GREIFF (plena baptonomo: Francisco de Asís León Bogislao DE GREIFF HAEUSLER, naskiĝis en Medellín la , mortis en Bogoto (Kolombio) la ) estis plej originala, vortoriĉa, poeto kolombia kaj unu el la plej grandaj.

Liaj nehispanaj familinomoj devenas el eksterlandaj prauloj: Lia patroflanka praavo estis svedo kaj lia patrinflanka avo estis germano. Li estis filo de Luis de Greiff Obregón (1869-1944) kaj Amalia Haeusler Rincón (1869-1947). Li havis du fratinojn: Laŭra (1894-1895) kaj Leticia (1897-1995), kaj du fratojn: Olaf (1907-1943) kaj Otto (1903-1995).

León de Greiff studis tri jarojn da civila inĝenieriko en Medellín, poste en Bogoto li studis iom da juro kaj, kiam 18-jaraĝa, laboris kiel privata sekretario de generalo Rafael Uribe Uribe.

Reveninte al sia naskiĝurbo, li unuiĝis en 1915 al aliaj 12 junaj intelektuloj por fondi grupon nomata Panidoj, aro de bohemiaj amantoj kaj praktikantoj de beletro kies babilrondoj kunvenis en librejoj, kafejoj kaj drinkejoj, por diskuti pri literaturo kaj legi poemojn. Tiun jaron la grupo publikigis propran literaturan revuon nomata Panida, direktita fare de León de Greiff. La grupo ricevis influon el beletra skolo t.n. "Hispanamerika modernismo", kaj el ties fontoj: Simbolismo kaj franca Parnasismo.

En 1916 li laboris en banko kiel kasisto kaj kontlibrotenisto, kaj poste, dum preskaŭ tri jaroj, kiel administranto en ampleksigo de fervojo en Antjokio.

En multaj poemoj, León de Greiff skribas kvazaŭ aliaj homoj, kun tre variaj nomoj, ekzemple: "Gaspar de la Nuit", "Matías Aldecoa", "Erik Fjordson", "Ramón Antigua", "Leo Le Gris", "Sergio Stepansky", "Bogislao", "El Skalde"…

Ĉirkaŭ 1925 plidisvastiĝas en Kolombio verkoj de León de Greiff, kaj liaj samgeneraciaj verkistoj: Jorge Zalamea, Rafael Maya, Germán Arciniegas, Luis Vidales, Alberto Lleras Camargo.

Li ne estis zorgema pri sia vestado nek gladitaj vestaĵoj, kaj pri tio oni rakontas anekdoton: Iam li gajnis du novajn vestaĵojn en lotumo, kaj poste kiam oni lin demandis pri ili, li respondis ke li sendis ilin por ĉifado antaŭ ol surmeti ilin.

En la verkoj de León de Greiff estas karakteriza la riĉega vortarego, plena de nekutimaj, ekzot-sonaj vortoj uzitaj saĝe en poetiko kiu elvokas belsonon, emociojn kaj kvazaŭsonĝajn signifojn. Lia poezio, intelekta kaj hermetika, turnas ĉirkaŭ temaro neuzita kaj karakteriĝas pro serĉo de sonaj efektoj de la verso

Politike, León de Greiff konsideris sin "liberala" kaj iome maldekstrema, tamen ne batalema.

 Ĉefa verkaro 
 Tergiversaciones, 1925
 Cuadernillo poético, 1929
 Libros de signos ("Libroj de signoj"), 1930
 Variaciones alrededor de nada ("Variaĵoj ĉirkaŭ nenio"), 1936
 Prosas de Gaspar ("Prozoj de Gaspar"), 1937
 Farsa de los pingüinos peripatéticos ("Farso de la peripatetikaj pingvenoj"), 1942
 Semblanzas y comentarios ("Biografiaj skizoj kaj komentoj"), 1942
 Fárrago ("Fatraso"), 1954
 Bárbara Charanga, 1957
 Bajo el signo de Leo, 1957
 Velero paradójico ("Paradoksa velŝipo"), 1959
 Nova et vetera, 1968
 Libro de relatos, 1975

 Specimeno tradukita 
Kvankam neniu tradukaĵo, en iu ajn lingvo, povas rekrei la etoson kaj sonefikojn de la hispanlingvaj vortoj maloftaj uzitaj fare de la poeto, jen tradukaĵo fare de Luis Guillermo Restrepo Rivas el poemo La solulo (El Solitario), parto el Libro de la Signoj, verkita fare de León de Greiff proksimume inter 1915 kaj 1927.

Amas mi la solecon, la silenton,ŝatas mi duonombron: mildan lumon,absurdon, ekzotaĵon, kun respekto.

Blindigas netolere luma multo-la via, Sun' !- Sed lumo de Dianadonaco kaj dorlot' sur la mia kulto.

Mi ne ĝemas en acidaj strofojkiel la ploristinoj pro moneroj.Ŝatas mi plenklerecon de l' grapolode Omar Jaiyám. Malŝatas mi koleron,vervajn agojn, rankoron. Ne vin petasmi por matĉoj senfruktaj kun fiero.

Mi muta, blinda, senmova, vegetas …malmulton havas mi da emocio.ĉar en mi malestimo tre kompletasen la tuta medi' mi sola vivas.Sola en mi, nemovebla. Sola, apartede la homamasiĝo kolektiva !

Estas neeble ke mi prenu partonen bazarojn kiel la Magiisto(angla poet' kaj sinjoro de l' arto).

Mi sekvas "mian vojon" mute, vagas-ĉu blonda Lohéngrin- Mi ne eksplikasidentecon, devenon, kion agas …

Nek de homo nek aĵo mi amikaskaj nenio gravas krom mia Harditeco,al mi nek gracon nek punon aplikas …

Amas, kun amo ebria, mi Beleconsed neniam en aĵo tro konita …Kaj gravas nek gajeco nek tristeco …

Nur ion deziregas mi venkita,senpacience urĝe, avida, obstina:la fundon de l' Ĥaos' antaŭsentitan,ripozi tuj en la Vaku' Senfina.

 Bibliaro 
 Miranda, Álvaro, León de Greiff -En el país de Bolombolo, ISBN 958-30-1486-9, Eldonejo:Panamericana Editorial , Bogoto, 2004

 Eksteraj ligiloj 

 Biografioj kaj vivoj
 Biografio  fare de Gino Luque Cavallazzi ĉe Biblioteko Luis Ángel Arango
 Voĉo de la poeto mem legante sian poemon Relato de Sergio Stepansky

Kategorio:Kolombiaj poetoj
Kategorio:Hispanlingvaj poetoj